
Nr. 29/08.01.2026
REFERAT DE APROBARE
la proiectul de hotarare privind trecerea unui bun din domeniul public în domeniul privat al comunei Dumbrăveni

În conformitate cu prevederile art. 108, art. 129, alin. (1), alin. (2), lit. c), art. 133, alin. (1), art. 139, alin. (3), lit. g), art. 361, alin. (2) și (3) din OUG nr. 57/2019 privind Codul administrativ cu modificările și completările ulterioare; H.G. nr. 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor.
Trecerea bunului din domeniul public în domeniul privat al comunei este justificată de faptul că acesta nu mai îndeplinește criteriile prevăzute de Legea nr. 213/1998 privind proprietatea publică și regimul juridic al acesteia, respectiv nu mai deservește un interes public general sau local și nu mai este utilizat în scop public.
   Bunul imobil propus pentru  trecerea din domeniul public în domeniul privat de interes local al comunei Dumbrăveni nu este de utilitate publică și de asemenea, nu a fost inclus în proiecte de reabilitare și nu este afectat de lucrări sau proiecte de interes public și nu este inclus în planurile viitoare de dezvoltare urbanistică sau infrastructurală.         
În aceste condiții, se propune trecerea din domeniul public în domeniul privat de interes local al U.A.T.Dumbrăveni, cu scopul de a le valorifica eficient prin închiriere, concesionare sau alte forme de parteneriat public-privat.  
Fata de cele prezentate supun spre analiza si aprobare Consiliului local al com. Dumbraveni, prezentul proiect de hotarare cu rugamintea de a fi adoptat in forma redactata.  

